**Қазақстандық патриотизм – ел болашағын қалыптастырудың басты принципі**

 **Адамның бойындағы құрметтеуге тұратын ең ұлы қасиет – өз Отанына деген махаббат.**

 *(Иоганн Вольфганг фон Гете)*

 Тәуелсіз елдің болашақ ұрпақтарын тəлім-тəрбие мен адамгершілік құндылықтар-ға тəрбиелеуде білім берудің айқын жолдарын жетілдірудегі басым бағыттарын айқындау, ұлттық сана мен адамгершілік құндылықтарын қалыптастыру-көкейтесті мəселелердің бірі болып отыр. Сол себепті келешек ұрпақты ұлттық, халықтық тұрғыдан тəрбиелеу қажет.

 Ендігі жердегі басты мақсат – жас ұрпақты ұлттық игіліктер мен адамзаттық құндылықтар, рухани-мəдени мұралар сабақтастығын сақтай отырып тəрбиелеу керектігі күн өткен сайын маңызды болып отыр. Ұлттық құндылықтарымызды əлемдік деңгейге адамзат өркениетіне ұлттық тарихымызбен, рухани-мəдени мұралар сабақтастығын сақтай отырып, жас ұрпақты ұлттық игіліктер мен адамзаттық құндылықтар негізінде қабілетті тұлға ретінде тəрбиелеу керек.

 Ел Президенті Қ.Тоқаев өзінің «Тәуелсіздік бәрінен қымбат» атты мақаласында «Біз не істесек те, бәрін келер ұрпақ үшін жасаймыз. Мемлекеттік саясаттың болашақ алдындағы жауапкершілігін терең сезінеміз. Бұл ұстанымнан ешқашан айнымаймыз. Ең ғажайып ерліктер Отанға шексіз сүйіспеншіліктен туындайтыны сөзсіз. Шын отансүйгіштік дегеніміз – жалаң ұран тастау емес, еліңе, халқыңа қызмет ету», - деп жазды.

 Ұлттық тəрбие – қазіргі таңдағы елімізде орын алып отырған көптеген оңтайсыз мəселелерді бірте-бірте жоюдың жəне олардың алдын алып, болдырмаудың негізгі жолы. Ұлттық тəрбие алған ұрпақ білімді, ақылды, ұлтжанды, еңбекқор, сыпайы, кішіпейіл болып өседі.

 Ұлттық тəрбие – ел болашағы. Қазақ халқының сан ғасырдан бері келе жатқан ұрпақ тəрбиелеудегі тəжірибелері бізге сол рухани мəдениет, этикалық, эстетикалық құндылықтарын құрайтын ұлттық əдет-ғұрып, салт-дəстүрлер, əдеби, музыкалық, кəсіби, тұрмыстық фольклор-лар мазмұны арқылы жетіп отыр.

 Қазақстандық патриотизмдi қалыптастырудағы тəрбиенiң күре тамыры: ежелгі түркі қағандығы кезінде тасқа жазылған Күлтегін, Тоныкөк ескерткішінде ел билеушілерінің Отаншылдық үлгілері, ХVI-ХVIII ғасырларда елi мен жерi үшiн жан аямай күрескен батырлар ісінен бастау алады.

 Халықтың ұлттық тəрбиесіне, рухани дамуына байланысты тəлім-тəрбиелік ой-пікірлерді: Қорқыт Ата, əл-Фараби, Қожа Ахмет Яссауи, Мұхамед Хайдар Дулати, Жүсіп Баласағұн, Махмұд Қашқари, Асанқайғы, Төле би, Қазыбек би, Әйтеке би, Бұхар жырау, Абай, Шəкəрім, А.Байтұрсынов, Ә.Бөкейханов, Ж.Аймауытов, М.Жұмабаев, М.Дулатов,Т.Рысқұлов, Ш.Мұртаза, М.Шаханов, Б.Момышұлы, Қ.Қайсенов, Р.Қошқарбаев жəне т.б., ұлт зиялылары мен ақын-жырауларының мұраларынан, билер мен шешендердің тəлімдік сөздерінен ерліктің шыңын көрсеткен батырларымыздың өнегелерінен көреміз.

 Ұлт ұстазы А.Байтұрсыновтың «Отан – өткенімізді танып, бағалай білу, ең әуелі, өзімізді қадірлей білу» деген қанатты сөзі қазіргі қазақ халқының жас жеткіншектеріне рух беруі керек.

 Қазақ елінің болашағынан мол үміт күткен даналарымыздың бірі - ұлтжандылықтың биік үлгісін көрсете білген дана Шəкəрім мынадай өсиетін қалдырғандай: «Анық бақ деп айтарлық үш нəрсе бар, Кірсіз ақыл, мінсіз сөз, адал еңбек».

 Қазіргі кезде Қазақстан өмірінде «қазақстандық патриотизмді» қалыптастыру және оны азаматтардың ой-саналарына сіңіруді мемлекеттік дәрежеге көтергенімен Отаншылдық ой-сананы қалыптастырудың шешілмеген мәселелері жетерлік.

Қазақстандық патриотизм – ел азаматтарының еліміздің бүгінгі тұрақты өмірі мен жарқын келешегі жолындағы еібектері мен күрескерлігі іспетті.

 Қ.Тоқаевтың «Тәуелсіздік үшін нағыз күрес күнделікті еңбекпен, үздіксіз әрі дәйекті елдік саясатпен мәңгі жалғасады. Біз қуатты тәуелсіз мемлекетімізбен ғана ұлт ретінде жер бетінде сақталамыз. Осы айнымас ақиқатты берік ұстануымыз қажет. «Тәуелсіздік бәрінен қымбат!» деген бір ауыз сөз мәңгі ұранымыз болуға тиіс. Ұлтымыздың ұлы ұстыны – қастерлі Тәуелсіздігіміз барша жұртымыздың патриоттық рухымен асқақтай берсін!» деген сөзін естен шығармауымыз керек.

 Қазақстан Республикасы – өзінің тәуелсіз мемлекет екендігін бүкіл әлемге дәлелдеді. Енді басты мәндет – осы мемлекеттің өркендеп өсуі, халықтың әлеуметтік, экономикалық жағдайын көтеру. Қазақстанды Отаным деп таныған әрбір азаматтың осыған өз мүмкіндігінше үлес қосуы тиіс.

 Отанымыз аумағының бүтіндігін сақтау, халықтың тыныштығын алатын лаңкестермен қарсы ұйымшылдықпен күрес, мемлекеттерге қауіп төндіретін кез-келген сыртқы және ішкі күштерге қарсы тұрудың өзі жастарды отаншылдық рухта тәрбиелеу міндетін жүктейді. Осыған орай патриоттық тәрбие мәселесі адамзат тарихының өн бойындағы ұрпақтан ұрпаққа жалғасып келе жатқан ұлы мақсат болғандықтан, мектеп оқушыларының бойындағы Отанға деген сүйіспеншілігін, патроиттық санасын дамытуда халқымыздың біртуар ұлы, ержүрек қолбасшы, жазушы, Кеңес Одағының батыры Бауыржан Момышұлы атамыздың кейінгі ұрпаққа үлгі етіп қалдырған өсиеттерінің және ерлікке толы шығармаларының алатын орны ерекше.

 Бауыржан Момышұлы өз шығармаларында патриотизмге, ерлікке, батырлыққа байланысты көптеген терминдерге анықтама берген, солардың біршамасына тоқталсақ:

Патриотизм дегеніміз – Отанға деген сүйіспеншілік, жеке адамның аман-саулығының қоғамдық-мемлекеттік қауіпсіздікке тікелей байланыстылығын сезіну, ал мемлекетті нығайту дегеніміз – жеке адам күшейту екенін мойындау, қысқасын айтқанда, патриотизм мемлекет деген ұғымды жеке адаммен, яғни оның өткенімен, бүгінгі күнңмен және болашағымен қарым-қатынасты білдіреді.

 Ерлік дегеніміз – табиғат сыйы емес, ең алдымен, өзінің ар-намысын және адамзаттың қасиетті абыройын ұятқа қалдыру, опасыздық пен масқара болу сезімінен қорғай отырып, адамның ең ұлы сезімін – азаматтық парызын орындау үшін, осындай адамгершілік теңдікті өзіңмен сайысқа түсе отырып тұтас ұжым өмірінің игілігіне ғана емес, оның қауіп қатерін де бөлісіп, жауды барынша жою, жанға-жанмен, қанға-қанмен аяусыз кек алу жолымен жеке басыңды және отандастарды қауіпсіздік етуге ұмтылу, саналы түрде қауіп-қатерге бас тігу.

 Батылдық – қимыл, әрекет есебін тәуекелдікпен үйлестіре алушылық.

 Табандылық – батырлардың қалқаны.

 Өжеттілік, қайсарлық – адамның тіпті мүмкін емес деген жағдайдың өзінде абыроймен өлімге бас тігуге тәуекел етушілік, игілікті құлшыныс.

 Сондай ақ Бауыржан атамыз халықты ерлікке, патриоттықа тәрбиелеуде артына көптеген мақал-мәтелдер қалдырған. Атап айтар болсақ; «Үлкенге ізетте, кішіні күзетте көр», «Ерлік тәрбиеден туады», «Ерләк бірлікте емес, жүректе», «Отанда опасызға орын жоқ», «Тізе бүгіп тірі жүргенше, тәк тұрып өлген артық» деп, халық атынан ащы да әділ үкімін пайымдады.

 Біздің алдымызға қойған басты міндетіміз - жастарымыздың бойында қазақи құндылықтарды тəрбиелеуде, əсіресе қазіргі жаһандық даму жағдайында қарқынды дамып келе жатқан батыс және араб мəдениетінің негізінен аластатып, өзіміздің рухани бай мұрамыздың құндылықтары тұрғысынан тəрбиелеу болып табылады. Жаңа тарихи кезеңде халқымыздың алдында жаңа тарихи парыз тұр. Қазақстан тағдыры үшін, өткен ата-бабалар мен болашақ ұрпақ алдында ең бағалы құндылығымыз егемен, тəуелсіз Қазақстанды көзіміздің қарашығындай сақтау – біздің басты борышымыз.

 Сонымен, Қазақстандық патриотизмді əлемдiк тыныштық пен бейбiтшiлiктi сақтаудың негiзгi бiр тұғыры деп айтуға болады. Осыған орай, патриотизмнің мəні мен патриоттық тəрбиенің мазмұны «мəдениет, тарих, білім» деп аталатын ұғым қоғам дамуының негізгі үрдістері арқылы дамиды. Қазіргі таңда Қазақстан Республикасының мемлекеттік идеологиясының негізгі ұстанымы – Қазақстандық патриотизмді қалыптастыру. Ұлттық идея мен мемлекеттік идеология тұрғысынан қазақстандық патриотизмді қалыптастырудың негізгі өзегі ұлттық патриотизм болып табылады. Яғни, ұлттық құндылықтарымызды ұрпақтарымыздың бойына сіңіре білу – уақыт талабы.